text: Lagt i kunstig koma efter brand i køkken
  07 juli 2016 kl. 18.15
  En 57-årig mand er lagt i kunstig koma efter en brand i køkkenet i en lejlighed i Svendsgade i Vejle. Køkkenet udbrændte
  - Vi ved ikke, om han er blevet dårlig og er faldet om, mens der var gang i madlavningen, siger vagtchef Jørn Lindthardt til TV SYD.
  Køkkenet var helt udbrændt, da TrekantBrand, som det nye fælleskommunale brandvæsen hedder, fik slukket branden. Alarmen indløb kl 18.54.
  Politiet ved ikke med sikkerhed, hvor branden er opstået. Beboeren var i gang med at lave aftensmad, og ilden er opstået omkring komfuret.
  